37వ హైదరాబాద్ జాతీయ పుస్తక ప్రదర్శన

**37వ హైదరాబాద్ జాతీయ పుస్తక ప్రదర్శన** (హైదరాబాద్ బుక్ ఫెయిర్ - హెచ్‌బీఎఫ్‌) హైదరాబాదు, దోమల్‌గూడలోని తెలంగాణ కళాభారతి (ఎన్టీఆర్‌ స్టేడియం) ప్రాంగణంలో 2024 డిసెంబర్ 19 నుంచి డిసెంబర్ 29 వరకు జరిగింది. 37వ బుక్ ఫెయిర్ లోగోను నవంబర్ 4న సోమాజీగూడలోని ప్రెస్​క్లబ్​లో విడుదల చేశారు. 

హైదరాబాద్‌ బుక్‌ ఫెయిర్‌లో ‘పుస్తక నడక స్కూల్‌ కార్యక్రమం’భాగంగా శ్రీసాయి రామ్‌ హైస్కూల్‌ (బండమైసమ్మ నగర్‌) పిల్లలతో కలిసి లోయర్‌ ట్యాంక్‌ బండ్‌ నుంచి బుక్‌ ఫెయిర్‌ ప్రాంగణం వరకు నిర్వహించారు.
## ప్రారంభోత్సవం
హైదరాబాద్ బుక్​ ఫెయిర్​ను ముఖ్యమంత్రి రేవంత్‌ రెడ్డి ముఖ్యఅతిధిగా హాజరై ప్రారంభించగా, మంత్రులు జూపల్లి కృష్ణారావు, పొన్నం ప్రభాకర్, నిర్వహణ సలహా కమిటీ సభ్యులు సుప్రీంకోర్టు విశ్రాంత న్యాయమూర్తి జస్టిస్ బి. సుదర్శన్ రెడ్డి, ఎమ్మెల్సీ ప్రొఫెసర్‌ కోదండరాం, సీనియర్‌ పాత్రికేయుడు కె. రామచంద్రమూర్తి, ఆచార్యులు రమా మేల్కోటే, శాసనమండలి సభ్యుడు బల్మూరి వెంకట్, ప్రభుత్వ సలహాదారుడు వేం నరేందర్ రెడ్డి, హైదరాబాద్ బుక్ ఫెయిర్ సొసైటీ అధ్యక్షుడు యాకూబ్, ప్రధాన కార్యదర్శి ఆర్‌.శ్రీనివాస్‌(వాసు), కోశాధికారి పి.నారాయణరెడ్డి, ఉపాధ్యక్షుడు బాల్‌రెడ్డి పాల్గొన్నారు.

37 ఏళ్ల హైదరాబాద్‌ పుస్తక ప్రదర్శన చరిత్రలో బుక్‌ ఫెయిర్‌ ప్రారంభోత్సవానికి హాజరైన మొట్టమొదటి ముఖ్యమంత్రి రేవంత్‌ రెడ్డి అని బుక్‌ఫెయిర్‌ అధ్యక్షుడు, కవి యాకూబ్‌ తెలిపాడు.

## నిర్వహణ
37వ జాతీయ పుస్తక ప్రదర్శన 347 స్టాల్స్‌లతో 2024 డిసెంబర్ 19 నుంచి డిసెంబర్ 29 వరకు ప్రతిరోజు మధ్యాహ్నం 12.00 నుంచి రాత్రి 9.00 గంటల వరకు నిర్వహించనున్నట్లు హైదరాబాద్ బుక్ ఫెయిర్ సొసైటీ అధ్యక్షుడు యాకూబ్ షేక్ ప్రకటించాడు. ఈ పుస్తక ప్రదర్శన ప్రాంగణానికి దాశరధి కృష్ణమాచార్య పేరిట, సభా కార్యక్రమాల వేదికను బోయి విజయభారతి, పుస్తకాల ఆవిష్కరణ వేదికను తోపుడుబండి సాధిక్ పేర్లతో రెండు వేదికలను ఏర్పాటు చేశారు. ఈ పుస్తక ప్రదర్శనలో విద్యార్థులకు, జర్నలిస్టులకు గుర్తింపు కార్డు చూపితే ఉచిత ప్రవేశం ఉంది.  

ఈ కార్యక్రమాలను పర్యవేక్షించటానికి, సూచనలు ఇవ్వటానికి సుప్రీంకోర్టు విశ్రాంత న్యాయమూర్తి జస్టిస్ బి. సుదర్శన్ రెడ్డి, సలహాదారులుగా ఎమ్మెల్సీ ప్రో. కోదండరామ్, సీనియర్ ఎడిటర్ కె. రామచంద్రమూర్తి, ఆచార్య రామా మేల్కొటే సభ్యులుగా ఉన్నారు.

## సాంస్కృతిక కార్యక్రమాలు
తెలంగాణ ప్రభుత్వం వచ్చిన తర్వాత బుక్ ఫెయిర్ కు తెలంగాణ కళాభారతి స్టేడియాన్ని తెలంగాణ రాష్ట్ర భాషా సాంస్కృతిక శాఖ ఉచితంగా ఇవ్వడమే కాకుండా, ప్రతిరోజూ సాయంత్రం సాంస్కృతిక కార్యక్రమాలు నిర్వహిస్తూనే, పలు కార్యక్రమాల నిర్వహణకు కూడా నిధులు కేటాయిస్తుందని హైదరాబాద్ బుక్ ఫెయిర్ అధ్యక్షుడు కవి యాకూబ్‌ తెలిపారు.

## పుస్తకావిష్కరణలు

* ‘వికీపీడియా గురించి మీకు తెలుసా’ పుస్తక ఆవిష్కరణ
* ‘శ్రీ శూద్రగంగ’ వచన రూప కావ్యం ఆవిష్కరణ 
* ‘మహాకవి దాశరథి’ పుస్తక ఆవిష్కరణ
*

## పలు స్టాళ్లు
* అక్షరయాన్‌
* అక్షరాభ్యాస్‌
* తెలంగాణ గిరిజన సంక్షేమ శాఖ
* తెలంగాణ గ్రంథాలయ శాఖ 
* పబ్లికేషన్‌ డివిజన్‌
* భూమి బుక్‌ ట్రస్ట్‌
* నవచేతన 
* భూమి బుక్‌ట్రస్ట్‌
* తెలంగాణ భాషా సాంస్కృతిక శాఖ
* తెలంగాణ సాహిత్య అకాడమీ
* తెలుగు వికీపీడియా
* నేషనల్ బుక్ ట్రస్ట్, ఇండియా
* విశాలాంధ్ర పబ్లిషింగ్ హౌస్
* నవతెలంగాణ

## ప్రముఖుల సందర్శన

* తెలంగాణ గవర్నర్‌ జిష్ణుదేవ్‌ వర్మ
* తెలంగాణ శాసనమండలి డిప్యూటీ చైర్మన్‌ బండా ప్రకాష్‌
* బండారు దత్తాత్రేయ - హర్యానా గవర్నర్
* జూపల్లి కృష్ణారావు - రాష్ట్ర మంత్రి
* పొన్నం ప్రభాకర్  - రాష్ట్ర మంత్రి
* త్రివిక్రమ్ శ్రీనివాస్ - సినీ దర్శకుడు

## ముగింపు వేడుకలు
37వ హైదరాబాద్‌ జాతీయ పుస్తక ప్రదర్శన డిసెంబర్ 29న ముగిసింది. ఈ ముగింపు సభకు హైకోర్టు న్యాయమూర్తి జస్టిస్ రాధారాణి, ఎమ్మెల్సీ ప్రో. కోదండరామ్, సీనియర్ జర్నలిస్ట్ కె. రామచంద్రమూర్తి హాజరై బుక్ ఫెయిర్ నిర్వాహకులను సత్కరించారు. హైదరాబాద్ జాతీయ పుస్తక ప్రదర్శన మహోత్సవానికి 13 లక్షలమందికిపైగా వచ్చినట్లు బుక్ ఫెయిర్ సొసైటీ అధ్యక్షుడు కవి యాకూబ్‌ తెలిపారు.

## మూలాలు

వర్గం:ప్రదర్శన వ్యాసాలు
వర్గం:హైదరాబాద్ బుక్ ఫెయిర్